钦定古今图书集成/明伦汇编/皇极典/第259卷 > 拟连珠四首 汉班固
## 钦定古今图书集成/明伦汇编/皇极典/第259卷 > 拟连珠四首 汉班固

臣闻良工度其材而成大厦，明主器其士而建功业。
臣闻听决价而资玉者，无楚和之名；因近习而取士
者，无伯王之功。故玙璠之为宝，非驵侩之术；伊吕之
为佐，非左右之旧。

臣闻鸾凤养六翮以凌云，帝王乘英雄以济民。《易》曰：
“鸿渐于陆，其羽可用为仪。”

臣闻“马伏皂而不用，则驽与良而为群；士齐寮而不
职，则贤与愚而不分。”